Държавен вестник, бр. 95, 2012 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  95
(2) Сертификатът за съответствие се издава 
по образец съгласно приложение № 3 и е ва­
лиден в продължение на 12 месеца от датата 
на издаването му. 
(3) Нов сертификат за съответствие за след­
ващата година може да бъде издаден на иконо­
мическия оператор еднократно без извършване 
на сертификационен одит – в случаите, когато 
при планираните проверки през изминалата 
година сертифициращият орган не е установил 
нарушения на изискванията по чл. 21, ал. 1.
Чл. 26. (1) След приключване на сертифика­
ционния одит по чл. 22 сертифициращият орган 
изготвя доклад и издава сертификат за съответ­
ствие на сдружението оператори – в случаите, 
когато е установено, че при производството, 
транспорта, съхранението и пускането на пазара 
на суровини и на биогорива и течни горива от 
биомаса са спазили условията на чл. 22, ал. 2.
(2) Копие от сертификата за съответствие 
се предоставя от сертифициращия орган на 
всеки икономически оператор в сдружението.
(3) Декларациите за устойчивост на суро­
вините и отпадъците и остатъците по прило­
жение № 1 и на биогоривата и течните горива 
от биомаса по приложение № 2 се издават от 
името на сдружението. 
Чл. 27. Сертификати за съответствие на суро­
вини и на биогорива и течни горива от биомаса, 
произведени в друга държава – членка на ЕС, 
в друга държава – страна по Споразумението 
за ЕИП, и в Конфедерация Швейцария или от 
внос от трети страни, се признават за валидни, 
когато доказват изпълнение на изискванията 
по чл. 4 и когато са издадени от международно 
признат и акредитиран сертифициращ орган. 
Чл. 28. Сертифициращият орган отнема 
издадения сертификат за съответствие в слу­
чаите, когато:
1. при планираните проверки е констатирал 
нарушения на чл. 21, ал. 1 от икономическите 
оператори;
2. е установил, че декларациите за устой­
чивост по чл. 13 и 14 съдържат невярна или 
неточна информация.
Раздел IX
Предоставяне на данни и информация
Чл. 29. (1) В срок до 31 март икономическите 
оператори предоставят на Министерството на 
околната среда и водите (МОСВ):
а) информацията, определена в Решение на 
Комисията от 12 януари 2011 г. относно някои 
видове информация за биогоривата и другите 
течни горива от биомаса, която трябва да бъде 
предоставяна на държавите членки от съответ­
ните стопански оператори (Решение № 2011/13/
ЕС, ОВ, L 09 от 13.01.2011);
б) копие на сертификата за съответствие;
в) копия на издадените декларации за ус­
тойчивост по чл. 13 и 14.
(2) В срок до 31 март сертифициращите 
органи са длъжни да предоставят на МОСВ:
а) копие от сертификата си за акредитация, 
издаден от ИА „БСА“ или от друг междуна­
родно признат орган по акредитация;
б) копия на издадените сертификати за съ­
ответствие на икономическите оператори или 
на група икономически оператори;
в) копия от докладите от извършените сер­
тификационни одити.
(3) Копие на сертификата по ал. 2, буква „а“ 
се предоставя от сертифициращите органи и на 
Агенцията за устойчиво енергийно развитие. 
(4) Сертифициращите органи са длъжни да 
информират МОСВ за всеки случай, в който 
отнемат сертификат за съответствие на иконо­
мически оператор или на група икономически 
оператори.
(5) Информацията и документите по ал. 1 – 3 
се предоставят задължително на български език.
Допълнителни разпоредби
§ 1. По смисъла на наредбата:
1. „Биогорива“ са биогорива по смисъла на 
§ 1, т. 1 от допълнителните разпоредби на ЗЕВИ.
2. „Биомаса“ е биомаса по смисъла на § 1, 
т. 2 от допълнителните разпоредби на ЗЕВИ.
3. „Действителна стойност“ е намалението 
на емисиите на парникови газове на някои 
или на всички етапи на конкретен процес на 
производство на биогорива, изчислено по ме­
тодиката по чл. 2, ал. 2.
4. „Емисии на парникови газове от целия 
жизнен цикъл“ са всички нетни емисии на 
въглероден двуоксид (CO2), метан (CH4) и 
диазотен оксид (N2O), които могат да бъдат 
причислени към това гориво (включително 
всички негови примеси) или произведената 
енергия. Това включва всички съответни етапи 
от извличането или култивирането, включително 
промени на земеползването, транспорт и раз­
пространение, преработка и горене, независимо 
на кой стадий се отделят емисиите.
5. „Емисии на парникови газове на единица 
енергия“ са общият обем еквивалентни на CO2 
емисии на парникови газове, свързани с дадено 
гориво или произведената енергия, разделен на 
общото енергийно съдържание на горивото или 
произведената енергия, изразено под формата 
на неговата долна топлина на изгаряне.
6. „Земеделски стопанин“ е всяко лице, кое­
то отглежда земеделски култури с цел тяхното 
последващо използване за производството на 
биогорива и течни горива от биомаса.
7. „Изкупвач на суровини за производството 
на биогорива и течни горива от биомаса“ е 
всяко лице, което изкупува за своя сметка от 
земеделски производители суровини, предназ­
начени за производство на първично прерабо­
тена биомаса или биогорива и течни горива 
от биомаса.